CELEX: 32004R1645
Language: lv
Date: 2004-09-20 00:00:00
Title: Komisijas Regula (EK) Nr. 1645/2004 (2004. gada 20. septembris), ar ko groza Regulu (EK) Nr. 2287/2003 attiecībā uz moivu zvejas iespējām Grenlandes ūdeņos

21.9.2004   
            
            
               LV
            
            
               Eiropas Savienības Oficiālais Vēstnesis
            
            
               L 296/3
            
         
      KOMISIJAS REGULA (EK) Nr. 1645/2004
   (2004. gada 20. septembris),
   ar ko groza Regulu (EK) Nr. 2287/2003 attiecībā uz moivu zvejas iespējām Grenlandes ūdeņos
   EIROPAS KOPIENU KOMISIJA,
   ņemot vērā Eiropas Kopienas dibināšanas līgumu,
   ņemot vērā Padomes 2003. gada 19. decembra Regulu (EK) Nr. 2287/2003, ar ko attiecībā uz atsevišķiem zivju krājumiem un zivju krājumu grupām nosaka zvejas iespējas 2004. gadam, kā arī ar tām saistītos nosacījumus, kas piemērojami Kopienas ūdeņos un Kopienas kuģiem ūdeņos, kur nepieciešami nozvejas ierobežojumi (1), un jo īpaši tās 5. panta 3. punktu,
   tā kā:
   
               (1)
            
            
               Moivu zvejas iespējas Kopienai 2004. gadam zonā V un XIV (Grenlandes ūdeņi) uz laiku ir noteiktas Regulas (EK) Nr. 2287/2003 I C pielikumā.
            
         
               (2)
            
            
               Saskaņā ar Ceturto protokolu, ar ko izstrādā nosacījumus attiecībā uz zveju, kas paredzēti Nolīgumā par zveju starp Eiropas Ekonomikas kopienu, no vienas puses, un Dānijas valdību un Grenlandes autonomās teritorijas valdību, no otras puses (2), Kopiena saņem 7,7 % no kopējās pieļaujamās moivu nozvejas (KPN) zonā V, XIV (Grenlandes ūdeņi), kas atbilst 70 % Grenlandes moivu KPN daļas.
            
         
               (3)
            
            
               Grenlandes varas iestādes 2004. gada 9. jūlija vēstulē informēja Komisiju, ka moivu KPN 2004. gadam ir noteikts 335 000 tonnu apmērā. Tāpēc Kopienas moivu zvejas galīgās iespējas 2004. gadā jānosaka 25 795 tonnu apmērā zonā V, XIV (Grenlandes ūdeņi).
            
         
               (4)
            
            
               TAC samazināšana nedrīkst izraisīt to, ka, pirms spēkā stājusies pašreizējā regula, legāli iegūtajai nozvejai piemēro kvotas samazinājumu saskaņā ar Padomes Regulas (EEK) Nr. 2847/93 (3) 23. panta 1. punktu, Padomes Regulas (EK) Nr. 847/96 (4) 5. pantu vai Padomes Regulas (EK) Nr. 2371/2002 (5) 26. pantu.
            
         
               (5)
            
            
               Tādēļ Regula (EK) Nr. 2287/2003 atbilstoši jāgroza,
            
         IR PIEŅĒMUSI ŠO REGULU.
   1. pants
   Regulas (EK) Nr. 2287/2003 I C pielikums ir grozīts saskaņā ar šīs regulas pielikumu.
   2. pants
   Regulas (EEK) Nr. 2847/93 23. panta 1. punktu, Regulas (EK) Nr. 847/96 5. pantu un Regulas (EK) Nr. 2371/2002 26. pantu nepiemēro moivas nozvejai, kas iegūta zonā V, XIV (Grenlandes ūdeņi), pirms stājusies spēkā šī regula, un kas pārsniedz kvotu, kura noteikta I C pielikumā Regulai (EK) Nr. 2287/2003, kurā grozījumi izdarīti ar šo regulu.
   3. pants
   Šī regula stājas spēkā trešajā dienā pēc tās publicēšanas Eiropas Savienības Oficiālajā Vēstnesī.
   
      Šī regula uzliek saistības kopumā un ir tieši piemērojama visās dalībvalstīs.
      Briselē, 2004. gada 20. septembrī
      
         
            Komisijas vārdā —
         
         
            Komisijas loceklis
         
         Franz FISCHLER
         
      
   
   
      (1)  OV L 344, 31.12.2003., 1. lpp. Regulā grozījumi izdarīti ar Regulu (EK) Nr. 867/2004 (OV L 161, 30.4.2004., 144. lpp.).
   
      (2)  OV L 209, 2.8.2001., 2. lpp. Protokolā grozījumi izdarīti ar Protokolu (OV L 237, 8.7.2004., 1. lpp.).
   
      (3)  OV L 261, 20.10.1993., 1. lpp. Regulā jaunākie grozījumi izdarīti ar Regulu (EK) Nr. 1954/2003 (OV L 289, 7.11.2003., 1. lpp.).
   
      (4)  OV L 115, 9.5.1996., 3. lpp.
   
      (5)  OV L 358, 31.12.2002., 59. lpp.
   
      PIELIKUMS
      Regulas (EK) Nr. 2287/2003 I C pielikumā ierakstu par moivu sugām zonā V un XIV (Grenlandes ūdeņi) aizstāj ar šādu tekstu:
      
         
                     
                                 “Suga
                              
                              
                                 :
                              
                              
                                 Moiva
                                 
                                    
                                       Mallotus villosus
                                    
                                 
                              
                           
                  
                     
                                 Zona
                              
                              
                                 :
                              
                              
                                 V, XIV (Grenlandes ūdeņi)
                                 CAP/514GRN
                              
                           
               
                     Visas dalībvalstis
                  
                  
                     0 (1)
                     
                  
                  
                      
                  
               
                     EK
                  
                  
                     25 795 (2)
                     
                  
                  
                      
                  
               
                     KPN
                  
                  
                     Uz šo jomu neattiecas
                  
                  
                      
                  
               
      
         (1)  Pieejams visām dalībvalstīm.
      
         (2)  Šī kvota ir pilnībā piešķirta Farēru salām, Islandei un Norvēģijai uz divpusēju zvejniecības nolīgumu pamata.”